cyanic-selkie/wikianc huggingface dataset:
Վիգիլիոս (Հռոմի պապ)
Պոնտիֆիկատ
540 թվականին Վիգիլիոսը Կոստանդնուպոլիս ուղարկված երկու նամակներում արտահայտվում է մոնոֆիզիտության մասին։ Նամակներից մեկը հասցեագրված էր Հուստինիանոս կայսրին, մյուսը՝ պատրիարք Մինային։ Երկու նամակներում էլ պապը իր հավանություն էր տալիս Եփեսոսի և Քաղկեդոնի ժողովների որոշումներին, իր նախորդի՝ Հռոմի Պապ Լևոն I-ի որոշմանը և պատրիարք Անֆիմոսի տապալմանը։ Հռոմի պապի կողմից պոնտիֆիկատի առաջին տարիներին գրված մի քանի այլ նամակներ տեղեկություններ են տալիս եկեղեցական գործերի նկատմամբ նրա դիրքորոշման մասին։ 538 թվականի մարտի 6-ին Վիգիլիոսը գրել է եպիսկոպոս Կեսարիոս Արելատացուն Ավստրազիայի Տեոդեբերտ I թագավորի ապաշխարության վերաբերյալ՝ իր եղբոր այրու հետ ամուսնանալու կապակցությամբ ։ 538 թվականի հունիսի 29-ին պապը հրամանագիր է ուղարկել Բրագայի Պրոֆուտուրայի եպիսկոպոսին. նամակը պարունակում էր որոշումներ եկեղեցական կարգապահության տարբեր հարցերի վերաբերյալ։
Միևնույն ժամանակ նոր դավանաբանական քննարկումներ ծավալվեցին Կոստանդնուպոլսում։ 543 թվականին Հուստինիանոս կայսրը հրամանագիր ստորագրեց, որը դատապարտում էր Որոգինեսի տարբեր մոլորամտությունները։ Այդ հրամանագիրը ստորագրման ուղարկվեց Արևելյան պատրիարքներին և Վիգիլիոսին։ Սակայն, Թեոդոր Ասկիդան, Կապադովկյան Կեսարիայի եպիսկոպոսը, ցանկանալով շեղել կայսրին որոգինեզմի քննադատությունից, նրա ուշադրությունը բևեռեց սիրիացի եպիսկոպոսների «Երեք հատորներ» ստեղծագործության շուրջ եղած վաղեմի բանավեճի վրա։ Կայսրը 543 կամ 544 թվականին հանդես եկավ «Երեք հատորներ»-ը դատապարտող նոր հրամանագրով։ Արևելյան պատրիարքները և եպիսկոպոսները կայսեր ճնշման տակ ստորագրեցին այդ հրամանագիրը, սակայն Արևմուտքում հրամանագիրը խիստ տհաճություն առաջացրեց։ Վիգիլիոսը հրաժարվեց ընդունել հրամանագիրը, Հուստինիանոսի կողմից կանչվեց Կոստանդնուպոլիս՝ ժողովին մասնակցելու համար։ Ըստ Liber Pontificalis-ի, նոյեմբերի 20-ին, այն ժամանակ, երբ Հռոմի պապը Սանտա Չեչիլիա ին Տրաստևերե եկեղեցում նշում էր Սուրբ Սեսիլիայի տոնը, կայսերական դեսպանորդ Անֆիմիոսի հրամանով առևանգվեց։ Պապին տեղափոխեցին նավ, որպեսզի տանեն Կոստանդնուպոլիս, այդ ժամանակ ժողովուրդը քարեր էր նետում առևանգողների նավի վրա և խնդրում էր Հռոմի պապին չստորագրել հրամանագիրը ։ Պապը լքեց Հռոմը 545 թվականի նոյեմբերի 22-ին։ Նա տևական ժամանակ մնաց Սիցիլիայում և Կոստանդնուպոլիս հասավ 546 թվականի վերջին կամ 547 թվականի հունվարին։
Վիգիլիոսը փորձել է համոզել կայսրին՝ օգնություն ուղարկել Հռոմի՝ Տոտիլայի գոթերի կողմից պաշարված բնակիչներին։ Սակայն Հուստինիանոսի գլխավոր հետաքրքրությունը «Երեք հատորներ»-ն էին։ Պապ Վիգիլիոսն այս պայմաններում անսկզբունքայնություն և սկզբունքային հարցերի շուրջ որևէ ամուր դիրքորոշման բացակայություն դրսևորեց, ինչը մեծապես խաթարեց պապության հեղինակությունը։ Կայսեր հետ մասնավոր նամակագրության ժամանակ նա հայտարարում էր, որ դեմ չէ հրամանագրին, բայց նախ պետք է բարենպաստ պայմաններ ունենալ դրա անցկացման համար։  Երկարատև ինտրիգների և սկանդալների արդյունքում Հռոմի պապը կայսրի հրամանով ձերբակալվում է Որմիզդեսի պալատին կից գտնվող Պետրոս առաքյալի եկեղեցու խորանում։ Ժողովրդական զանգվածների աջակցության շնորհիվ Վիգիլիոսը կարողանում է փախչել Քաղկեդոն և նորից թաքնվում է եկեղեցում։
Հինգերորդ տիեզերական ժողովի ժամանակ, որը տեղի է ունեցել 553 թվականին, Վիգիլիոսը հրաժարվել է նախագահել և չի համաձայնել ժողովի որոշման հետ, ինչի համար կայսեր հրամանով հեռացվել է եկեղեցուց և արտաքսվել։ Արտաքսումը սասանել է նրա վճռականությունը. նա ենթարկվելու պատրաստակամություն է հայտնել։  Վերադառնալու թույլտվություն նա ստացել է Հռոմ վերադառնալու ճանապարհին, որտեղ էլ վրա է հասել նրա մահը։ Նա մահացել է Սիրակուզիում. նրա մարմինը տեղափոխել են Հռոմ և թաղել Սան Մարտինոյի եկեղեցում՝ Աղի ճանապարհի վրա գտնվող Պրիսցիլայի Կատակոմբերում։
Նրա գրական-հոգևոր ժառանգությունից պահպանվել են 18 ուղերձներ, որոնցում նա գրել է «Երեք հատորների» և մոնոֆիզիտական հերձվածի մասին։
Վիգիլիոսին պատմաբանները բնութագրում են որպես շարքային, թույլ և անվճռական մարդ, բայց այդ տարիներին բյուզանդական կայսրերի և արևմտյան եկեղեցական հիերարխիայի միջև ընթացող պայքարի տիպիկ կերպար։
544 թվականին հին հռոմեական քրիստոնյա բանաստեղծ Արատորը դիդակտիկ պոեմ է գրել՝ «De actibus Apostolorum libri II»՝ նվիրված Վիգիլիոսին։ Պոեմի մեջ արտացոլվում է Պողոս առաքյալի նկատմամբ Պետրոս առաքյալի գերիշխանության՝ այդ ժամանակ գոյություն ունեցող միտումը, սակայն դրա հետ մեկտեղ հաստատվում են հին դավանանքի այնպիսի կետեր, ինչպիսիք են Աստվածածնի, սուրբ մասունքների եև այլ բաների պաշտամունքը ։
Մոհնա Անսարի
Մոհնա Անսարի (նեպալ․मोहना अन्सारी), Նեպալի Մարդու իրավունքների պաշտպանության հանձնաժողովի անդամ։ Հանձնաժողովի կազմում է 2014 թվականից ։ Աչքի է ընկնում ակտիվ գործունեությամբ և իսլամադավան համայնքում նեպալցի առաջին կին  ներկայացուցիչն է ։ 2010-2014 թվականներին  աշխատել է Նեպալի Կանանց միջազգային հանձնաժողովում, ապա աշխատել է IDEA International-ում՝ որպես գլխավոր խորհրդական ։
Վաղ կյանք
Մոհնա Անսարին ծնվել է Բանկե շրջանի Նեպալգունջ քաղաքում, միջին դասի մուսուլման ընտանիքում։ Մանկության տարիներն ընտանիքի հետ անց է կացրել ailani տարածքում (ոչ ֆորմալ սեփականացված հանրային հող)։ Երբ վեց տարեկան էր, հողերի ռեֆորմների հետ կապված կառավարության որոշումը թույլ տվեց նրա հորը վճարել հարկերը և պահպանել սեփականատիրոջ իր իրավունքը։ Այնուամենայնիվ, դատարանը որոշում ընդունեց բավարարել հողատարածքը բռնագրավելու հակադարձ հայցը։ Այս իրավիճակը Մոհնա Անսարիին ոգեշնչեց դառնալ փաստաբան ։  Նրա ընտանիքի միակ աղբյուրը հոր ատաղծագործական խանութն էր։ Նրա ծնողներն անկիրթ էին և ցանկանում էին իրենց երեխաներին ուսման տալ, որպեսզի կարողանան մասնագիտանալ տարբեր բնագավառներում։ Նրա եղբայրներն ուսում են ստացել արտերկրյա անգլերեն դպրոցներում, մինչդեռ նա հաճախել է պետական դպրոց, որտեղ հնարավորություն է ունեցել սովորելու ոչ միայն իսլամ, այլ նաև ժամանակակից կրթություն ստանալ ։
Կարիերա
Դեռևս երիտասարդ տարիներին աշխատել է որպես է լրագրող՝ կենտրոնանալով գլխավորապես կանանց և երեխաններին առնչվող հարցերին։ Աշխատել է նաև Նեպալի Amnesty International կազմակերպությունում։ 1994 թվականին,  կառավարության կողմից նշանակվել է Կենտրոնական և արևմտյան շրջանների սպորտի զարգացման կոմիտեի անդամ։ 2003 թվականին ուսումն ավարտելուց հետո նա միացավ Նեպալի փաստաբանների միությանը և ղեկավարեց խոցելի կանանց և երեխաներին օրինական աջակցության ցուցաբերելու նախագծերը ։
2004-2010 թվականներին Անսարին աշխատել է մի քանի պետական և միջազգային կազմակերպությունների հետ։ Դրանցից են՝ Action Aid Nepal, McConnell Foundation, Women's Power Development Center և Միավորված ազգերի կազմակերպության զարգացման ծրագիրը, որը զբաղվում էր կանանց զարգացման և սոցիալական ներառման, Գենդերի, օրինական կրթության, կոնֆլիկտի լուծման, խաղաղության պահպանման և մարդու իրավունքներին վերաբերող հարցերով։ 2010 թվականին Նեպալում մուսուլմանների սոցիալական ներառման հարցով նա գրել է National Inclusion Commission (NIC) կազմակերպությանը։ Գենդեր և անարդարության հիմնահարցեր թեմաներով նա վերապատրաստել է հարյուրավոր կանանց և տղամարդկանց ։
Նա կանանց և երեխաների խնդիրներով կազմակերպել է միջազգային ֆորումներ Հնդկաստանում, Պաղեստինում, Բանգլադեշում, Շրի Լանկայում, Ֆիլիպիններում, Ինդոնեզիայում, Մալայզիայում, Թաիլանդում, Կամբոջայում, Նիդեռլանդներում, Բելգիայում և Միացյալ Նահանգներում։ 2014 թվականին, նա Հաագայում ներկայացրեց իր՝ Նեպալի քաղաքացիություն չունեցող կանանց և երեխաների հիմնահարցերին առնչվող աշխատությունը ։
Հակասություններ
2016 թվականին Անսարին, որպես Մարդու իրավունքների ազգային հանձնաժողովի անդամ, Ժնևում մասնակցեց Նեպալի պարբերական համընդհանուր անդրադարձին։ Հանձնաժողովի անունից հանդես գալով, Անսարին խոսեց Մադհեշ շարժումը ճնշելու նպատակով ռազմական ուժի կիրառության անհրաժեշտության և քաղաքացիների խտրականության հիմնական դրույթների մասին ։ Մինչ նա ղեկավարում էր Մադհեշի շարժումը հետազոտողների խումբը՝  պարզվեց, որ ռետինե փամփուշտների փոխարեն կիրառվել է իսկական զինամթերք ։ Այս ժողովից հետո գործող վարչապետ Շարմա Օլին, Հնդկաստանի Մարդու իրավունքների հանձնաժողովի  նախագահ Անուպ Ռաջ Շարման և այլ մասնակիցներ հարցեր ուղղեցին Անսարիին  ։ Գլխավոր իրավախորհրդատու Նիխիլ Նարայանը կոչով դիմեց Հնդկաստանի Մարդու իրավունքների հանձնաժողովին ։
Մրցանակներ
Անսարիին ճանաչում բերեց իր գործունեությունը, և նա արժանացավ հետևյալ մրցանակներին՝
Ծանոթագրություններ
Կատեգորիա:Նեպալցի կանայք Կատեգորիա:Մարդու իրավունքների պաշտպաններ
Ռամ Գոպալ Վարմա
Ռամ Գոպալ Վարմա (రామ్ గోపాల్ వర్మ, Ram Gopal Varma, ), հնդիկ ռեժիսոր, պրոդյուսեր և սցենարիստ։ Իր աշխատանքներով հայտնի է Բոլիվուդում և Տոլիվուդում։ Լավագույն ռեժիսուրայի համար մի քանի մրցանակների դափնեկիր, ինչպես նաև Filmfare Award մրցանակի՝ լավագույն սյուժեի և Ազգային կինոմրցանակի՝ հինդի լավագույն ֆիլմի համար։
Կենսագրություն
Ռամ Գոպալ Վարման ծնվել է 1962 թվականի ապրիլի 7-ին Հայդարաբադ քաղաքում։ Նրա ծնողներն էին Կրիշնամ Ռաջուն, որը Annapurna Studios-ում հնչյունային ինժեներ էր աշխատում, և նրա կինը՝ Սուրյամման։ Դպրոցական օրերից տղան մեծ հետաքրքրություն է ցուցաբերել ֆիլմերի նկատմամբ։
Նրա աշխատանքներից առավել հայտնին «գանգստերական եռապատումն» է՝ «Դավաճանություն» (1998), «Վճար ամեն ինչի համար» (2002) և «Ուրիշ աշխարհ» (2005, ռեժիսոր Վիշրամ Սավանտ), որոնցից երկուսը նրան բերել են Filmfare Awards մրցանակի անվանակարգեր՝ որպես լավագույն ֆիլմ և լավագույն ռեժիսոր։ Իր կարիերայի ընթացքում Վարման Filmfare Award մրցանակի լավագույն ռեժիսուրա անվանակարգին առաջադրվել է 5 անգամ, այդ թվում՝ «Ուրախ մարդիկ» (1995), «Ուրվականը» (2003) և «Հոր հետքերով» (2005) ֆիլմերի համար, սակայն Filmfare մրցանակի արժանացել է միայն «Ուրախ մարդիկ» ֆիլմի լավագույն սյուժեի համար և քննադատների կարծիքով լավագույն ֆիլմ «Դավաճանության» համար ։ 2000 թվականին Վարման «Ծանրությունը հոգու վրա» հինդի լավագույն ֆիլմի համար ստացել է Ազգային կինոմրցանակ ։
Արտաքին հղումներ
Կատեգորիա:Հնդիկ սցենարիստներ Կատեգորիա:Հնդիկ կինոռեժիսորներ
Սպաս Դելև
Սպաս Բորիսլավով Դելև (Спас Бориславов Делев, ), բուլղարացի ֆուտբոլիստ, «Արդա» ակումբի և Բուլղարիայի ազգային հավաքականի կիսապաշտպան։
Կարիերա
Սպաս Դելևը ֆուտբոլ սկսել է պարապել «Պիրինում» ։ 2008 թվականի օգոստոսի 9-ին նա նշել է պրոֆեսիոնալ նորամուտը։ 2008/09 մրցաշրջանի առաջին կեսում նա անցկացրել է 16 հանդիպում՝ դառնալով 8 գոլի հեղինակ ։
2009 թվականի մարտի 4-ին Դելևի գոլն օգնել է «Պիրինին» Բուլղարիայի գավաթի խաղարկությունից դուրս թողնելու Սոֆիայի ԲԿՄԱ-ին ։
«Լևսկու» դեմ գավաթային կիսաեզրափակիչ խաղում խոտածածկին ընկնելուց ու շնչառության ընդհատումից հետո Դելևը շտապ հոսպիտալացվել է։ Ավելի ուշ պարզվել է, որ թոքերի ջղակծկման պատճառը խաղին գրիպով մասնակցելու փաստն էր ։
2009 թվականի հունիսի 11-ին 2008/09 մրցաշրջանի արդյունքներով Սպաս Դելևը ճանաչվել է Բուլղարիայի լավագույն երիտասարդ ֆուտբոլիստ։
2009 թվականի հունիսի 27-ին Սպաս Դելևը մեկ մրցաշրջանով վարձավճարով տեղափոխվել է Սոֆիայի ԲԿՄԱ։ Հետագայում նա լիարժեք պայմանագիր է կնքել երեք տարի ժամկետով։ Օգոստոսի 27-ին նա խփել է այդ ակումբի կազմում իր առաջին գոլը՝ Եվրոպայի լիգայի խաղում գրավելով Մոսկվայի «Դինամոյի» դարպասը ։
2011 թվականի մայիսի 25-ին գոլի հեղինակ է դարձել Բուլղարիայի գավաթի «Սլավիայի» դեմ եզրափակիչ խաղում ։
2012 թվականի հունվարի 12-ին Սպաս Դելևը երեքուկես տարվա պայմանագիր է կնքել թուրքական «Մերսին Իդմանյուրդուի» հետ, բայց նույն թվականի հունիսին ֆինանսական պատճառներով խզել է այն ։
2013 թվականի հունվարի 31-ին, յոթ ամիս առանց ակումբի անցկացնելուց հետո, վերադարձել է ԲԿՄԱ ։
2013 թվականի հուլիսի 30-ին նա ազատ գործակալի կարգավիճակով տեղափոխվել է իսպանական «Լաս Պալմաս»՝ կնքելով երկամյա պայմանագիր ։
2014 թվականի փետրվարի 20-ին տեղափոխվել է Պլովդիվի «Լոկոմոտիվ» ։
2015 թվականի հուլիսի 1-ին Սպասը պայմանագիր է կնքել «Բերոե» ակումբի հետ ։
2016 թվականի հունիսի 20-ին Դելևը տեղափոխվել է Շչեցինի «Պոգոն»՝ կնքելով երեք տարվա պայմանագիր ։ Նա իր նորամուտը Լեհաստանի առաջնությունում նշել է 2016 թվականի հուլիսի 16-ին։ Այդ թիմում երեք տարի խաղալուց հետո ազատ գործակալի կարգավիճակով 2019 օգոստոսի 7-ին տեղափոխվել է բուլղարական «Արդա» ակումբ, որտեղ էլ խաղում է մինչ օրս ։
Ազգային հավաքական
2008 թվականի հոկտեմբերին Սպաս Դելևը հրավիրվել է Բուլղարիայի երիտասարդական հավաքական Հունաստանի և Մակեդոնիայի դեմ ընկերական խաղերին մասնակցելու համար։
Հիմնական թիմում նորամուտը նշել է 2011 թվականի մարտի 26-ին Եվրո-2012-ի Շվեյցարիայի դեմ ընտրական խաղում ։
2017 թվականի մարտի 25-ին Սպասը դուբլ է գրանցել Նիդերլանդների ընտրանու դեմ խաղում՝ խփելով իր առաջին գոլերը ազգային թիմի կազմում և հաղթանակ պարգևելով աշխարհի առաջնության ընտրական խաղում ։
Ակումբային
13.04.2021-ի դրությամբ
Միջազգային
28.03.2021-ի դրությամբ
Արտաքին հղումներ
Կատեգորիա:Լաս Պալմասի ֆուտբոլիստներ Կատեգորիա:Բուլղարիայի հավաքականի ֆուտբոլիստներ Կատեգորիա:Բուլղարացի ֆուտբոլիստներ Կատեգորիա:Ապրող անձինք Կատեգորիա:Թուրքական Սուպեր լիգայի ֆուտբոլիստներ Կատեգորիա:Ֆուտբոլի հարձակվողներ
Հոկտեմբերի 13
Հոկտեմբերի 13, տարվա 286-րդ (287-րդ նահանջ տարիներում) օրն է։
Գերդաղ
Գերդաղ, լեռնաշղթա Հայկական լեռնաշխարհում, նրա կենտրոնական մասում ։
Ծանոթագրություններ
Կատեգորիա:Լեռնաշղթաներ այբբենական կարգով
Օլգա Քալանթարովա
Օլգա Քալանթարի Քալանթարովա, դաշնակահարուհի և մանկավարժ։
Կենսագրություն
Ավարտել է Թիֆլիսի երաժշտական ուսումնարանը, ապա Պետերբուրգի կոնսերվատորիայի Ա. Ն. Եսիպովայի դասարանը։ 1903 թվականից դասավանդել է նույն կոնսերվատորիայում, 1938 թվականից՝ պրոֆեսոր։ Կոնսերվատորիայի համերգներում հանդես է եկել որպես մենակատար և անսամբլի մասնակից (տրիոյի կազմում՝ Լ. Ս. Աուերի և Ա. Վ. Վերժբիլովիչի հետ)։
Իր մանկավարժական գործունեությամբ շարունակել և զարգացրել է Ա. Ն. Եսիպովայի դաշնակահարական դպրոցի դրույթները։
Ծանոթագրություններ
Կատեգորիա:Հայ դաշնակահարուհիներ Կատեգորիա:Հայ մանկավարժներ
Վոլպարա
Վոլպարա (Volpara), քաղաք Իտալիայում, գտնվում է Լոմբարդիա մարզի Պավիա գավառում ։
Բնակչությունը կազմում է 132 մարդ (2008 թվականի տվյալներով)։ Խտությունը կազմում է 44 մարդ/կմ²։ Տարածքը 4 կմ² է։ Էլեկտրոնային փոստ՝ 27047։ Հեռախոսային կոդ՝ 0385։
Ժողովրդագրություն
Բնակչության աճը.
Ծանոթագրություններ
Կատեգորիա:Իտալիայի բնակավայրեր
Մալայա Բուդա (գյուղ, Հերցայի շրջան)
Մալայա Բուդա (Мала Буда), գյուղ Ուկրաինայի Չեռնովցիի մարզի Հերցայի շրջանում։
Արտաքին հղումներ
Կատեգորիա:Ուկրաինայի Չեռնովցիի մարզի Հերցայի շրջանի բնակավայրեր Կատեգորիա:Ուկրաինայի գյուղեր
Նովի Սույուշ
Նովի Սույուշ (Новый Суюш, Яңы Сөйөш), գյուղ Ռուսաստանի Բաշկորտոստան հանրապետության Ասկինսկի շրջանի կազմում։
Բնակչությունը 2009 թվականին գրանցված տվյալներով կազմում էր 141 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Ասկինսկի շրջանի բնակավայրեր
Ֆիլիպ Մեյ
Ֆիլիպ Ջոն Մեյ (Philip John May, ), անգլիացի բանկիր և Միացյալ Թագավորության վարչապետ Թերեզա Մեյի ամուսինը ։
1979 թվականին Մեյը եղել է Օքսֆորդի միության նախագահ, պատմության բնագավառում աստիճանով ավարտել է Օքսֆորդի Լինկոլն քոլեջը ։
Զույգը ծանոթացել է Օքսֆորդի համալսարանում սովորելու ժամանակ. նրանք պահպանողական կուսակցության ուսանողական դիսկոտեկի ժամանակ ներկայացրել են Բենազիր Բհուտտոյին։ Ավելի ուշ նրանց միավորել է կրիկետի հանդեպ սերը, ամուսնացել են 1980 թվականի սեպտեմբերի 6-ին։ Երեխաներ չեն ունեցել ։
Վարշավայի երկաթուղային թանգարան
Վարշավային երկաթուղային թանգարան, (Muzeum Kolejnictwa w Warszawie) երկաթուղային թանգարան, որը գտնվում է Լեհաստանի մայրաքաղաք Վարշավայում ։ Երկաթուղային կայարանը կառուցվել է նախկին Վարշավային երկաթուղային կայարանի վրա։
Գոյություն ունեն հիմնական և փոփոխվող ցուցաննմուշներ։ Թանգարանի գնացքները վերցված են տարբեր երկրների արտադրություններից, սակայն հիմնականում դրանք այն գնացքներն, որոնք գնացել են Լեհաստանի տարածքով։
Թանգարանի գնացքների մի մասը պահվել են երկրորդ աշխարհամարտից։ Դրանք հիմնականում ստեղծվել են գերմանական, խորհրդային և լեհական ընկերությունների կողմից՝ երկրորդ աշխարհամարտում կիրառվելու համար։
Պատմություն
Թանգարանի կառուցման առաջին նախաձեռնությունը Լեհաստանում կատարվեց անմիջապես հետո, երբ Լեհաստանը ստացավ իր անկախությունը Գերմանիայից` 1918 թվականին։ Թանգարանը զգալի դեր խաղաց Լեհաստանի մշակութային կյանքում։ 1927 թվականին Լեհաստանը կարողացավ գնել նմուշներ, որոնք պահպանվել էին դեռևս առաջին աշխարհամարտից և ներկայացնել թանգարանում։
1928 թվականի փետրվարի 18-ին քանի որ արդեն կային թանգարանի ցուցահանդեսի նմուշներ, Լեհաստանի տրանսպորտի և կապի նախարար Փոլ Ռոմոտսկին կատարեց Վարշավայի երկաթուղային թանգարանի ժամանակավոր բացումը։ 1928 թվականի մայիսի 21-ին Չարտեն Ալպոնս Կուենը պաշտոնապես ընդունեց թանգարանի գործունեությունը և հավանություն տվեց թանգարանի բացմանը։
1931 թվականին երկաթուղային թանգարանի նմուշները տեղափոխվեցին թանգարանի նոր շենք, որը գտնվում էր Վարշավային Նովի Զիազդ փողոցում։ Թանգարանի շենքի ընդհանուր մակերեսը կազմում է 900 քառակուսի մետր։
Չնայած սրան, խնդիրներ կան տարածքի հետ կապված։ Ըստ երևույթի Վարշավային երկաթուղային կայարանի նմուշները կարող են տեղափոխվել ազգային մարզադաշտի հարակից տարածքում։
Երկրորդ աշխարհամարտի տարիներին թանգարանը դադարել է գոյություն ունենեալ և նրա ամբողջ հավաքածուն թալանվել ու ոչնչացվել է Առանցիկ ուժերի կողմից։ Երկրորդ աշխարհամարտի ավարտի զինադադարից հետո, տրանսպորտի և մշակույթի նախարարությունը փորձել է նոր նյութեր հավաքել թանգարանում ներկայացնելու համար։ Մի փոքր հավաքածու պահվել էր միայն Ռադոմ քաղաքում։ 1956-ից 1957 թվականներին թանգարանի գործունեությունը կանգ է առել։
Արտաքին հղումներ
Կատեգորիա:Վարշավայի թանգարաններ Կատեգորիա:Երկաթուղային թանգարաններ
Բագառիճ (դաշտ)
Բագառիճ (Bagaric, Багарич), դաշտ Մեծ Հայքի Բարձր Հայք աշխարհամասի Դերջան գավառում։ Տարածվում է Երզնկա քաղաքից մոտ 50 կմ արևմուտք, Եփրատի աջ կողմում, նրա վտակ Ձոր գետակի շրջանում։ Հիշատակում է Ստեփանոս Տարոնացի Ասողիկը ։
Ծանոթագրություններ
Կատեգորիա:Հայկական լեռնաշխարհի դաշտեր
Վիկտո Պոնֆոլ
Վիկտո Պոնֆոլ (Victot-Pontfol), համայնք Ֆրանսիայի Ստորին Նորմանդիա մարզի Կալվադոս գավառում ։
Բնակչությունը 2009 թվականի դրությամբ կազմում է 119 մարդ, բնակչության խտությունը` 11.16 մարդ/կմ²։ Բնակավայրը զբաղեցնում է 10.66 կմ² տարածք։
Աշխարհագրություն
Գտնվում է Փարիզ քաղաքից 180 կմ արևմուտք, Կան քաղաքից` 26 կմ արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 70 աշխատունակ (15-64 տարեկան) բնակիչ, որոնցից ակտիվ էին 51-ը, իսկ ոչ ակտիվները` 19։ Ակտիվության ցուցանիշը կազմում է 72,9 %։ 51 աշխատունակ մարդկանցից աշխատել է 48 անձ (30 տղամարդ և 18 կին)։ Գործազուրկ են եղել 3 անձ (2 տղամարդ և 1 կին)։ 19 անաշխատունակներից 4-ը եղել են աշակերտներ կամ ուսանողներ, 4-ը` թոշակառուներ, իսկ 11-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Նատարիի խաչքար (Լիճք, Գեղարքունիքի մարզ)
Նատարիի խաչքար, գտնվում է Հայաստանի Գեղարքունիքի մարզի Լիճք գյուղի հյուսիսային մասում գտնվող գերեզմանոցի հյուսիսային եզրում գտնվող Սուրբ Աստվածածին եկեղեցու խորանի կորության մեջ ագուցված։ Հաշվառված է Հայաստանի պատմության և մշակույթի անշարժ հուշարձանների պետական ցանկում (5.39/1.53.16) ։
Տեղադրություն
Լիճք գյուղի հյուսիսային մասում գտնվող գերեզմանոցի հյուսիսային եզրում գտնվող Սուրբ Աստվածածին եկեղեցու խորանի կորության մեջ ագուցված։
Վիմական արձանագրություն
Խաչքարը քիվին ունի 2 տող վիմական արձանագրություն.
Համաձայն արձանագրության` խաչքարը կանգնեցված է Աստվածատուր քահանայի կողմից` ի հիշատակ Նատարիին։
Ծանոթագրություններ
Կատեգորիա:Գեղարքունիքի մարզի Լիճքի գերեզմանոցի խաչքարեր Կատեգորիա:Խաչքարերի վիմական արձանագրություններ
Հոկտեմբերի 17
Հոկտեմբերի 17, տարվա 290-րդ (նահանջ տարիներին՝ 291-րդ) օրն է։
Բեյջուր (առվակ)
Բեյջուր, առվակ Ճորոխի ավազանում, աջից միախառնվում է Ճորոխին, նրա ստորին հոսանքի շրջանում՝ Արդվին քաղաքի մոտակայքում ։
Ծանոթագրություններ
Կատեգորիա:Թուրքիայի գետեր Կատեգորիա:Արդվինի մարզ
Ռոշչա (այլ կիրառումներ)
Ռոշչա, կարող է վերաբերել՝
Роща
Հայ խոսնակ
Հայ խոսնակ, բարոյագիտական, գրական, կրոնական ամսաթերթ։ Լույս է տեսել 1924-1939 թթ.-ին, Կոստանդնուպոլսում։
Կատեգորիա:Թուրքիայի հայկական ամսագրեր Կատեգորիա:Հայկական կրոնական պարբերականներ Կատեգորիա:Հայկական գրական պարբերականներ Կատեգորիա:Պարբերականներ այբբենական կարգով
(7518) 1989 FG
(7518) , աստերոիդ աստերոիդների հիմնական գոտում։ Հայտնաբերվել է 1989 թվականի մարտի 29-ին Կենձո Սուզուկիի և Թոշիմասա Ֆուրութայի կողմից Տոյոտայում ։
Միջին հեռավորությունը Արեգակից կազմում է 2,558323 ա. մ., առավելագույնը մոտենում է 2,2273 ա. մ. հեռավորության վրա և հեռանում 2,8894 ա. մ. ։ Արեգակի շուրջ մեկ ամբողջական պտույտ է կատարում 1494,62 երկրային օրվա ընթացքում, իր ուղեծրով շարժվելով միջինում 0,240864 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,84° անկյուն։
Արտաքին հղումներ
Կատեգորիա:1989 թվականին հայտնաբերված աստղագիտական մարմիններ Կատեգորիա:Կենձո Սուզուկիի կողմից հայտնաբերված աստերոիդներ Կատեգորիա:Թոշիմասա Ֆուրութայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Թավջութակ
Թավջութակ (violoncello), ջութակի ընտանիքի բասա-տենորային ռեգիստրի աղեղնավոր երաժշտական, մենակատարող անսամբլային և նվագախմբային գործիք է։ Ունի չորս լար, լարվածքը կվինտային է (մեծ օկտավայի դո և սոլ, փոքր օկտավայի ռե և լյա)։ Մենակատարող, անսամբլային և նվագախմբային գործիք է։ Ստեղծվել է XV դարի վերջին XVI դարի սկզբին։ Դասական նմուշները պատրաստել են իտալացի վարպետներ՝ Անդրեա և Նիկոլո Ամատիները, Ջ. Գվառներին, Ա. Ստրադիվարին XVII - XVIII դարերում։ Թավջութակի համար գրվել են սյուիտներ, սոնատներ, կոնցերտներ։
Արտաքին հղումներ
Կատեգորիա:Աղեղնավոր երաժշտական գործիքներ
Բելյաևո (գյուղ, Վրադիևկայի շրջան)
Բելյաևո (Біляєве), գյուղ Ուկրաինայի Նիկոլաևի մարզի Վրադիևկայի շրջանում։ Հիմնադրվել է 1897 թվականին։
2001 թվականի տվյալներով Բելյաևո գյուղում բնակվում էր 52 մարդ։ Բնակավայրը զբաղեցնում է 0,615 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Վրադիևկայի շրջանի բնակավայրեր Կատեգորիա:Ուկրաինայի գյուղեր Կատեգորիա:1897 թվականին հիմնադրված բնակավայրեր
Նովի Սուսադիբաշ
Նովի Սուսադիբաշ (Новый Сусадыбаш, Яңы Сусаҙыбаш), գյուղ Ռուսաստանի Բաշկորտոստան հանրապետության Յանաուլսկի շրջանի կազմում։
Բնակչությունը 2009 թվականին գրանցված տվյալներով կազմում էր 91 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Յանաուլսկի շրջանի բնակավայրեր
Ջութակ
Ջութակ (violino), լարային աղեղնավոր երաժշտական գործիք, ջութակների ընտանիքում (ալտ, թավջութակ, կոնտրաբաս)՝ ռեգիստրով ամենաբարձրը։ Ամենատարածված մենակատարային գործիքներից է։
Համառոտ նկարագրություն
Ունի չորս լար, որոնց լարվածքն ըստ քվինտների հետևյալն է՝ փոքր օկտավայի սոլ, առաջին օկտավայի ռե, լյա, երկրորդ օկտավայի մի)։ Ձայնարտաբերման հիմնական միջոցը լարերի վրայով աղեղը սահեցնելն է (arco), նվագելու հատուկ միջոցներից է պիցցիկատոն (pizzicato)։ Չափսը չի անցնում 600 մմ-ից։ Ուսուցման ժամանակ օգտագործվում են 1/16, 1/8, 1/4, 1/2 չափերը, քանի որ երեխաները սկսում են պարապել երեք տարեկանից։ Նվագելիս գործիքը պահում են ուսի վրա։
Պատմություն
Ծագել է 8-րդ դարում արաբների կողմից Եվրոպական երկրներ բերված աղեղնավոր նվագարաններից, ըստ այլ վարկածի միջնադարյան նվագարաններից՝ կրոտայից և վիելայից։ Ջութակի դասական տեսակը մշակվել է 15-16-րդ դարերի ընթացքում միաժամանակ Իտալիայում, Ֆրանսիայում, Լեհաստանում։ 16-18-րդ դարերում հյուսիսային Իտալիայում ձևավորվեցին ջութակի վարպետների խոշորագույն դպրոցներ՝ Բրեգայում (Գ. Դա սալո, Ջ. Մաջինի) և Կրեմոնայում (Անդրեա և Նիկոլո Ամատիներ, Ջ. Գվառների, Ա. Ստրադիվարի)։ Վերջնականապես հաստատվեց ջութակի կառուցվածքը, մշակվեց գործիքների յուրահատուկ տեմբրը։ Կրեմոնայի ջութակները մինչև այսօր էլ օգտագործվում են և համարվում են չգերազանցված։ Ջութակը որպես մենակատարային համերգային գործիք, մեծ դեր խաղաց երաժշտական արվեստի պատմության մեջ։ 17-18-րդ դարերի երաժշտական գործիքային նոր ժանրերը (մենանվագ սոնատ, կոնցերտ) առաջացան սկզբնապես որպես ջութակի երաժշտական ժանրեր։ Ջութակների ընտանիքը կազմում է սիմֆոնիկ նվագախմբի կորիզը։ Հայ իրականության մեջ Ջութակի մասին առաջին հիշատակությանը հանդիպում ենք Գրիգոր Նարեկացու «Մատյան ողբերգության» պոեմում (10-րդ դար)։
Լարեր
Սկզբնական շրջանում լարերը պատրաստվել են ոչխարի աղիներից, որոնք պրկվում, չորացվում և ոլորվում էին։ 20րդ դարասկզբին լարերը պատրաստվում էին նաև մետաքսից, ալումինիումից և պողպատից։ Ներկայումնս պատրաստվում են ոլորած պողպատից կամ տարբեր մետաղների հետ ոլորած սինթետիկ նյութերից, որոնք երբեմն նաև արծաթապատվում են։
Կատարողներ
17-18-րդ դարերում ստեղծվեց ջութակի ընդարձակ երկացանկ։ Ջութակի կատարողական արվեստի զարգացման գործում մեծ դեր են խաղացել՝ Ն. Պագանինին, Լ. Աուեր, Ջ. Վիոտին, Ռ. Կրեյցերը, Ա. Վյոտանը, Է. Իզային, Հ. Վենյավսկին, Ֆ.Կրայսլերը, Ջ. Էնեսկուն, Դ. Օյստրախը, Ի. Մենուհինը, Հայֆեցը, Ի. Ստեռնը, Լ. Կոգանը
Արտաքին հղումներ
Կատեգորիա:Աղեղնավոր երաժշտական գործիքներ
Ռոշչինսկի (այլ կիրառումներ)
Ռոշչինսկի, կարող է վերաբերել՝
Ակունք (Օվաջըկի գավառ)
Ակունք, գյուղ Արևմտյան Հայաստանում, Խարբերդի վիլայեթի Օվաջիկի գավառակում ։ Գտնվում էր Օվաջիկի և Բոլոմորիի շրջանների սահմանագլխին, ճանապարհից դուրս և հաղորդակցությունից կտրված վայրում։
Բնակչություն
XIX դարի վերջին ուներ 96 տուն՝ 960 հայ և 125 տուն՝ 750 քուրդ բնակչով։
Մամորնիցա
Մամորնիցա (Маморниця), գյուղ Ուկրաինայի Չեռնովցիի մարզի Հերցայի շրջանում։
Ակունք (Օվաջըկի գավառ)
Տնտեսություն
Գյուղն հարուստ էր տաք և սառ հանքային աղբյուրներով։
Մամորնիցա
2001 թվականի տվյալներով Մամորնիցա գյուղում բնակվում էր 494 մարդ։
Ակունք (Օվաջըկի գավառ)
Պատմամշակութային կառույցներ
Ակունքից արևմուտք գտնվում էին Ս. Հրաշափառ եկեղեցու ավերակները ։
Մամորնիցա
Արտաքին հղումներ
Կատեգորիա:Ուկրաինայի Չեռնովցիի մարզի Հերցայի շրջանի բնակավայրեր Կատեգորիա:Ուկրաինայի գյուղեր
Ակունք (Օվաջըկի գավառ)
Ծանոթագրություններ
Կատեգորիա:Արևմտյան Հայաստանի գյուղեր
Մալջեսո
Մալջեսո (Malgesso), կոմունա Իտալիայում, գտնվում է Լոմբարդիա մարզում՝ Վարեզե գավառում ։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Լոբու ընդակեր
Լոբու ընդակեր (Acanthoscelides obtectus), ընդակերների ընտանիքի բզեզ, լոբազգիների վնասատու։
Արտաքին տեսք
Մարմնի երկարությունը 2-5 մմ։ Բզեզը օվալաձև է և ունի ձութանման գորշավուն գույն։ Վերջույթները թևավոր են և ունի դեղնակարմրավուն փոր։
Գլուխը փոքր է, աչքերի միջև գտնվող ճակատն ունի նեղ ողնուց։ Աչքերը մեծ են, կլորավուն, խոշոր ցանցավոր։ Բեղիկները մուգ են, 1-ին և վերջին 4 հատվածները կարմրավուն են, 3-րդ հատվածը հակադարձ կոնաձև է, գրեթե կրկնակի երկար 2-րդից, 4-րդը եռանկյունաձև է, 5-10-ը՝ սուր ձգված և եռանկյունաձև, արուի մոտ լավ փոշոտ։ Առաջնամեջքը կոնաձև է, բավականին խիտ խավավորված, 2 երկայնական մուգ գծերով։ Կողային եզրերը համարյա ուղիղ են, առաջնամեջքի հիմքի մոտ միջին թաղանթը խոյանում է դեպի վեր, խոր երկայնական ակոսիկով, ծածկված է խիտ, սպիտակավուն-անփայլ խավով։
Վահանիկն ուժեղ խավավոր է։ Վերնաթևերի կողային եզրերը փոքր-ինչ կլորացած են, ուսերը՝ դեպի վեր ուղղված։ Մեկ վերնաթևի լայնությունը համարյա երեք անգամ քիչ է երկարությունից։ Խավը դեղնավուն է, հիմքից մինչև վերջին քառորդ հատվածը ձգվող 2-րդ ճեղքը ուժեղ խավավորված է բաց գույնի մազիկներով, 4-րդ, 6-րդ և 8-րդ ճեղքերը՝ նման, սակայն ավելի կարճ մազիկներով, որոնք գծերով տեղակայված են վերին մասին մոտ։ Վերնաթևերի կողերին տեղակայված են մուգ բծեր։
Պիգիդիան կարմրավուն է, վերնամասում երկու կողմերից ունի մուգ բծեր։ Հետին ազդրերն արտաքինից և ներսից ունեն երկար ատամիկ։ Արտաքին ատամիկը բթացած է։ Ձվի երկարությունը 0.8 մմ է, լայնությունը՝ 0.55 մմ։ Ձուն սպիտակավուն կաթնագույն է։ Թրթուրը սպիտակ է, կորացած, մինչև 5 մմ երկարությամբ։ Հարսնյակը, որպես կանոն, սպիտակ է, մինչև 3 մմ երկարությամբ
Բազմացում և զարգացում
Լոբու ընդակեր բզեզները հայտնվում են լոբու հասունացման սկզբում։ Բազմացումը տեղի է ունենում դաշտում և պահեստում` 13-31 °C ջերմաստիճանի պայմաններում։ Միջինը 45 ձու է դնում։ Իգականները խմբավորվում են չոր լոբում, սերմերում և սերմերի միջև և այլն։ Թրթուրները 4 օրվա ընթացքում ազատվում են և ապա կծում են սերմերը, որտեղ նրանց զարգացումը անցնում է մետամորֆոզի (կերպարանափոխության)։ Տարբեր ջերմաստիճաններում լոբու ընդակերի զարգացման փուլը տևում է 34-ից 60 օր։ Հյուսիսում այս բզեզը տարեկան 3-4 սերունդ է տալիս։
Լոբու ընդակերի կենսակերպը նման է չինական և չորսբծանի ընդակերների կենսակերպին։ Բրազիլիայում և Հավայան կղզիներում այս տեսակի զարգացման տևողությունը 27 °C ջերմաստիճանի պայմաններում շարունակվում է 67 օր, իսկ 30 °C-ի դեպքում՝ 27 օր։ Եվրոպայում կարող է բազմանալ հատիկների պահեստներում։ Իր հայրենիքում համարվում է դոլիխոսի լուրջ վնասատու։
Էգը ձվերը դնում է մեկական կամ 3-6 հատ կույտերով սերմերի վրա։ Դոլիխոսի կամ դրան չափերով նման մեկ հատիկում կարող է զարգանալ 1-ին սերնդի 4-5 բզեզ, իսկ կրկնակի վարակման դեպքում՝ մինչև 14 բզեզ։ Հարսնյակից դուրս եկած բզեզներն անմիջապես զուգավորվում են և նույն օրը սկսում են ձվադրել։
Այս վնասատուն կարող է տարածվել լոբազգիների վարակված սերմերով։
Տարածվածություն
Նրանք ապրում են Եվրոպայում։ Ռուսաստանում հիմնականում հանդիպում են Անդրկովկասում և Կրասնոդարի երկրամասում։
Ռուդակովո (այլ կիրառումներ)
Ռուդակովո, կարող է վերաբերել՝
Ռուդնի (այլ կիրառումներ)
Ռուդնի, կարող է վերաբերել՝
Ծրար
Ծրար (Kuvert, couvert, couvrir՝ ծածկել), թղթերի կամ հարթ առարկաների պահպանման, փոխանցման պատյան։ Ամենատարածվածները փոստային ծրարներն են (նամակ)։
Նկարագրություն
ՌԴ ԳՕՍՏ-ում «s:ГОСТ Р 51506-99|ГОСТ Р 51506-99։ Փոստային ծրարներ։ Տեխնիկական պահանջներ։ Հսկման մեթոդներ» (2000) տրված է հետևյալ բնորոշումը․ Ծրարը թղթից կամ այլ հարմար նյութից պատրաստված հարթ, ուղղանկյունաձև պատյան է, որը փակվում է կպչուն կամ ինքնասոսնձվող, իր կողմերից մեկի երկարությամբ տեղադրված կափույրով։ ԳՕՍՏ-ը թույլատրում է օգտագործել ոչ թափանցիկ տպագրական թուղթ։
Դասակարգում
ՌԴ «s:ГОСТ Р 51506-99|ГОСТ»-ի համաձայն ծրարները դասակարգվում են հետևյալ կերպ․
Ըստ չափի և պատուհանի առկայության
Չափերից կախված առանձնացնում են հետևյալ տիպի ծրարները՝ С6, DL (հարսանեկան հրավերների համար), C5, C4 և B4․
114 × 162 մմ (С6), 110 × 220 մմ (DL), 162 × 229 մմ (C5) չափերով ծրարները կարող են պատրաստվել ուղարկողի և ստացողի հասցեները նշող պատուհաններով և դրանք նշվում են՝ C6/О; DL/О; C5/О։
Ըստ կափույրի տեղադրման դիրքի
Կախված կափույրի դիրքից առանձնացվում են երկու տեսակ․
Ըստ հասցեի տեղադրման
Հասցեի գրելու տեղից, ցուցումներից, հերթականությունից կախված ծրարները առանձնացնում են երկու խմբի․
Ըստ շրջանառության
Ըստ շրջանառության ծրարներն առանձնացնում են երկու խմբի․
Նոր ալիք 2012
Նոր Ալիք 2012 (Новая волна 2011), 11-րդ մրցույթը Նոր Ալիքի պատմության մեջ որը տեղի է ունեցել Յուրմալայի (Լատվիա) Ձինտարի համերգասրահ-ում, հուլիսի 24-ից 29-ին։
Արտաքին հղումներ
Կատեգորիա:2012 երաժշտությունում
Ծրար
Ըստ շրջանառության
Միջազգային ծրարների արտաքին երեսը ձևավորում են եռանիշ կոդ ունեցող դրոշմակնիքով, որի վրա գրված են «555» ինդեքսը և ուղարկողի հասցեն գրելու բաժնում «ուղարկողի հասցեն» հուշող բառերով։
Ըստ արտաքին տեսքի ձևավորման
Ըստ արտաքին տեսքի ձևավորման ծրարները բաժանվում են հետևյալ տեսակների․
Նյութ
Ծրարները պատրաստվում են տարբեր նյութերից, հիմնականում թղթի տարբեր տեսակներից և թղթանման նյութերից։
Պատմություն
Ծրարը հայտնագործել է թղթի վաճառքով զբաղվող Ս․ Կ․ Բրյուերը (S. K. Brewer) 1820 թվականին, Բրայտոնում ։ Չինաստանում կարմիր գույնի ծրարներով հիմնականում փող են նվիրում։
Ծանոթագրություններ
Կատեգորիա:Գրենական պիտույքներ Կատեգորիա:Ֆիլատելիա Կատեգորիա:Չինական հայտնագործություններ
Նովի Սվետ (գյուղ, Գատչինսկի շրջան)
Նովի Սվետ (Новый Свет), գյուղ Ռուսաստանի Լենինգրադի մարզի Գատչինսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լենինգրադի մարզի Գատչինսկի շրջանի բնակավայրեր
1915
Մահեր
Կատեգորիա:1915 Կատեգորիա:Տարեթվեր
Ռուդնիչնի (այլ կիրառումներ)
Ռուդնիչնի, կարող է վերաբերել՝
Աղբաձոր (Օվաջըկի գավառ)
Աղբաձոր, գյուղ Արևմտյան Հայաստանում, Խարբերդի վիլայեթի Օվաջիկի գավառակում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Ջեյմս Կեգնի
Ջեյմս Կեգնի (James Cagney, ), ամերիկացի դերասան։
Ամերիկյան կինոակադեմիայի կողմից հրապարակված Ամերիկյան բոլոր ժամանակների ֆիլմերի 100 մեծագույն աստղերի ցանկում 8-րդն է, իսկ Ամերիկյան բոլոր ժամանակների ֆիլմերի 100 լավագույն դրական և բացասական հերոսների ցանկում առկա է նրա երկու բացասական հերոս՝
3 անգամ ներկայացվել է Օսկարի, ստացել 1 Օսկար լավագույն դերասանի համար «Յանկի Դուդլ Դենդի» ֆիլմի համար։ Օսկարից բացի ստացել է ևս 6 կինոմրցանակ։
Վաղ կյանք
Կեգնին ծնվել է Նյու Յորքի Մանհեթենի Ցածրադիր Արևելյան մասում։ Ըստ որոշ կենսագիրների՝ նրա ծննդավայրը կա՛մ 8-րդ փողոցի Դ պողոտայում է, կա՛մ Արևմտյան 8-րդ փողոցի 391 շենքի՝ բարձր հարկում ։ Նրա հայրը՝ Ջեյմս Ֆրենսիս Կեգնին, իռլանդական ծագում ուներ։ Որդու ծնվելու ժամանակ նա բուֆետապան էր, թեև Կեգնիի ծննդյան վկայականում գրված է հեռագրավար Մոր անունը Քերոլայն էր, ում հայրը նորվեգական նավի կապիտան էր ,։ իսկ մայրը կրկին իռլանդական ծագում ուներ ։
Կարմրամազ, կապուտաչյա Կեգնին 1918 թվականին ավարտել է Նյու Յորքի Սթայվեսթն ավագ դպրոցը և հաճախել Կոլումբիայի համալսարանի Կոլումբիա քոլեջը, որտեղ ստանում է արվեստի բակալավրի կոչում ։ Նա նաև ուսումնասիրել է գերմաներեն և միացել զինվորական վարժանքների ուսանողական կորպուսին , բայց թողել է այն՝ վերադառնալով տուն հոր մահվան գույժից հետո, 1918 թվականի գրիպի համաճարակի տարիներին ։
Վաղ տարիքում նա բազմազան աշխատանքներ է կատարել՝ ամբողջ վաստակածը ընտանիքին տալով. կրտսեր ճարտարապետ, տպագրիչ Նյու Յորք Սանի համար, Նյու Յորքի քաղաքային գրադարանի վարիչ, տեղեկատու, գծագրիչ և գիշերային դռնապան ։ Նյու Յորքի քաղաքային գրադարանում աշխատելիս էր, որ հանդիպեց Ֆլորենս Ջեյմսին, ով նրան օգնեց դերասանության կարիերայի ճանապարհին ։ Կեգնին հավատում էր աշխատասիրությանը՝ ասելով. «Ցավում եմ, այն երեխայի համար, ով չափազանց շատ վայելքի ժամանակ ունի։ Օրրից մի օր նա կբախվի իրական կյանքին, առանց մայրիկի և հայրիկի, ովքեր կմտածեն իր փոխարեն» ։
Նա սկսել է ստեպ պարել՝ (հմտություն, որը հարթեց նրա ուղին դեպի Ակադեմիական մրցանակ) «Նկուղային Կեգնի» անվամբ․ այդպես էր կոչվել իր՝ թեք նկուղային դռների վրա ստեպ պարելու սովորության ։
Նա նաև լավ փողոցային մարտիկ էր․ պաշտպանում էր իր ավագ եղբայր Հարիին բոլորից, երբ անհրաժեշտ էր ։ Նա տարվում է սիրողական բռնցքամարտով և Նյու Յորք նահանգի թեթև-քաշայինների հաղթողի տիտղոսակիրն է դառնում։ Նրա մարզիչները քաջալերում էին նրան զբաղվել նաև պրոֆեսիոնալ բռնցքամարտով՝ չնայած մոր արգելքին ։ Նա նաև կիսապրոֆեսիոնալ խաղացել է բեյսբոլի տեղական թիմում և նույնիսկ գլխավոր լիգաներում խաղալու երազանք է ունեցել ։
Նրա մուտքը ֆիլմ հանկարծակի էր, երբ այցելում էր մորաքրոջը Բրուքլինում, Վիթագրաֆ Ստուդիային հակառակ, Կեգնին մագլցում էր ցանկապատը՝ դիտելու Ջոն Բանիի ֆիլմերի նկարահանումները Նա սկսեց տարվել սիրողական դրամատիկ արվեստով՝ սկսելով էպիզոտիկ դերով՝ չինական մնջախաղում Լենուքս Հիլ Առանձնատանը, վերջինս գաղութաբնակների առաջին տներից մեկն է, որտեղ նրա եղբայր Հարրին դերակատարում ուներ և իր ապագա ընկեր՝ Ֆլորնես Ջեյմսը ռեժիսորն էր ։ Ի սկզբանե մասնակցություն ուներ ետնաբեմի աշխատանքներին և ոչ մի հետաքրքրություն չուներ դերակատարման մեջ։ Մի գիշեր, ինչևէ, Հարրին հիվանդանում է, և չնայած Կեգնին փոխարինող չէր, իր թատերական փորձերի հիշողություններն օգնեցին փոխարինել եղբորը՝ առանց նույնիսկ թեթևակի սխալների ։ Այնուամենայնիվ, Ֆլորենս Ջեյմսը եզակի հնարավորություն ուներ լինելու առաջին ռեժիսորը, ով նրան բեմ բարձրացրեց Այնուհետև նա սկսեց համագործակցել մի շարք ընկերությունների հետ՝ տարբեր դերակատարումներով ։
Մրցանակներ և ժառանգություն
1974 թ.-ին Կեգնին ստացավ Ամերիկյան կինոարվեստի ակադեմիայի Կյանքի նվաճումներ մրցանակը։ Երբ հայտարարում էին, որ մրցանակը նրան պետք է տան, Չարլտոն Հեսթոնը Կեգնինին անվանեց «Այն սերնդի ամենանշանակալի մարդկանցից մեկը, որտեղ Ամերիկյան ֆիլմերը մեծամասնությունն են կազմում, Կեգնին, այն ամերիկյան դերասաններից է, ով ինչ-որ ձևով հաղորդակցվում է ամբողջ աշխարհի հանրության հետ...և դերասանների հետ նույնպես ։
Նա ստացել է Քենեդիի անվան Կատարողական արվեստի կենտրոնի գլխավոր շքանշանը 1980 թ.-ին։ 1984 թ.-ին Ռոնալդ Ռեյգանը նրան է շնորհել Ազատության նախագահական շքանշանը։
1999 թ.-ին ԱՄՆ-ի փոստային ծառայությունը 33 ցենտ արժողությամբ դրոշմանիշ է թողարկել՝ Կեգնիի պատվին ։
Ֆիլմացանկ
Խաղացել է ընդհանուր թվով մոտ 65 ֆիլմում, որոնցից առավել նշանավոր են՝
Արտաքին հղումներ
Կատեգորիա:Ամերիկացի դերասաններ Կատեգորիա:Օսկարակիրներ Կատեգորիա:Ազատության նախագահական մեդալով պարգևատրվածներ Կատեգորիա:Ամերիկացիներ իռլանդական ծագմամբ Կատեգորիա:Կոլումբիայի համալսարանի շրջանավարտներ Կատեգորիա:ԱՄՆ-ի հանրապետական կուսակցության անդամներ Կատեգորիա:Ամերիկացի տղամարդ կինոդերասաններ Կատեգորիա:Ամերիկացի տղամարդ թատերական դերասաններ Կատեգորիա:Ամերիկացի հեռուստատեսային դերասաններ Կատեգորիա:Լավագույն դերասան Օսկարի մրցանակակիրներ Կատեգորիա:Ամերիկացի կինոռեժիսորներ Կատեգորիա:Սրտամկանի ինֆարկտից մահացածներ
Post to Be
«Post To Be», ամերիկացի երգիչ Օմարիոնի երգն է, համագործակցությամբ Քրիս Բրաունի և Ջենեյ Այկոյի հետ։ Երգը թողարկվել է 2014 թվականի նոյեմբերի 11-ին՝ որպես Օմարիոնի «Sex Playlist» կոչվող չորրորդ ստուդիական ալբոմի երկրորդ սինգլ ։ Երգը գրվել է Օմարիոնի, Քրիս Բրաունի, Ջենեյ Այկոյի, Ty Dolla Sign-ի, DJ Mustard-ի, Մայք Ֆրիի և Մայրոն Բրդսոնգի կողմից։
Տեսահոլովակ
2015 թվականի հունվարի 22-ին Օմարիոնը իր Ինստագրամի էջում տեղադրում է մի քանի լուսանկար և հայտարարում է, որ իրենք նկարահանում են երգի տեսահոլովակը։ Լուսանկարներից մի քանիսում Օմարիոնը, Քրիս Բրաունը և Ջենեյ Այկոն կանգնած են սպիտակ Ֆերրարիի մոտ, իսկ մեկ այլ լուսանկարում նրանք ամբողջովին սպիտակ ֆոնի առջև են կանգնած ։ Փետրվարի 16-ին Օմարիոնը երկու փոքրիկ հատված է տեղադրում տեսահոլովակից իր Ինստագրամի էջում, իսկ հաջորդ օրը այն ամբողջական տարբերակով ներկայացվում է ։ Տեսահոլովակի ռեժիսորներն են Օմարիոնը, Ջեյ Էնը և Թեզը ։
Ռեմիքս
Երգի պաշտոնական ռեմիքսը ներկայացվել է 2015 թվականի մայիսի 8-ին ։ Ռեմիքս տարբերակում Քրիս Բրաունի և Ջենեյ Այկոյի փոխարեն իրենց մասնակցությունն ունեն Ty Dolla Sign-ը, Թրեյ Սոնգզը, Ռիք Ռոսը և Դեյջ Լոֆը։
Արտաքին հղումներ
Կատեգորիա:2014 սինգլներ Կատեգորիա:Օմարիոնի երգեր Կատեգորիա:Քրիս Բրաունի երգեր Կատեգորիա:2014 երգեր
(7519) Պոլքուկ
(7519) Պոլքուկ (Paulcook), աստերոիդ աստերոիդների գոտու արտաքին մասում։ Հայտնաբերվել է 1989 թվականի հոկտեմբերի 31-ին Բրայան Մենինգի կողմից Ստեկենբրիջում ։
Միջին հեռավորությունը Արեգակից կազմում է 3,205866 ա. մ., առավելագույնը մոտենում է 2,605 ա. մ. հեռավորության վրա և հեռանում 3,8067 ա. մ. ։ Արեգակի շուրջ մեկ ամբողջական պտույտ է կատարում 2096,6 երկրային օրվա ընթացքում, իր ուղեծրով շարժվելով միջինում 0,171706 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,32° անկյուն։
Արտաքին հղումներ
Կատեգորիա:1989 թվականին հայտնաբերված աստղագիտական մարմիններ Կատեգորիա:Բրայան Մենինգի կողմից հայտնաբերված աստերոիդներ Կատեգորիա:Աստերոիդների գոտու արտաքին մասի աստերոիդներ
Ռուշինովո (այլ կիրառումներ)
Ռուշինովո, կարող է վերաբերել՝
Մոգիլյովկա (գյուղ, Հերցայի շրջան)
Մոգիլյովկա (Могилівка), գյուղ Ուկրաինայի Չեռնովցիի մարզի Հերցայի շրջանում։
2001 թվականի տվյալներով Մոգիլյովկա գյուղում բնակվում էր 685 մարդ։
Արտաքին հղումներ
Կատեգորիա:Ուկրաինայի Չեռնովցիի մարզի Հերցայի շրջանի բնակավայրեր Կատեգորիա:Ուկրաինայի գյուղեր
Ռադիոմետրական էֆեկտ
Ռադիոմետրական Էֆեկտ, նոսր գազի մեջ տեղավորված և տարբեր ջերմաստիճաններում պահվող երկու մակերևույթների միջև առաջացող վանողական ուժի ազդեցության դրսևորումը։ Պայմանավորված է նրանով, որ ջերմաստիճան ունեցող մակերևույթին բախվող ու ետ թռչող մոլեկուլներն ունեն ավելի մեծ միջին կինետիկ Էներգիա, քան ջերմաստիճանով մակերևույթին բախվող մոլեկուլները։ Մառը թիթեղի՝ դեպի տաք թիթեղն ուղղված կողմը ռմբակոծվում է այն մոլեկուլներով, որոնք միջին հաշվով ունեն ավելի մեծ Էներգիա, քան նույն թիթեղը հակառակ կողմից ռմբակոծող մոլեկուլները։ Թիթեղի հակառակ կողմերին մոլեկուլների հաղորդած իմպուլսների տարբերության շնորհիվ առաջանում է վանողական ուժ, որը գազի փոքր ճնշումների դեպքում ուղիղ համեմատական է, իսկ մեծ ճնշումների դեպքում՝ հակադարձ համեմատական։ որոշ միջանկյալ արժեքի դեպքում արժեքն անցնում է մաքսիմումով։ Ռադիոմետրական Էֆեկտ ընկած է ռադիոմետրական մանոմետրի գործողության հիմքում։
Կատեգորիա:Ֆիզիկական էֆեկտներ և երևույթներ
Բոբրիկ (գյուղ, Վրադիևկայի շրջան)
Բոբրիկ (Бобрик), գյուղ Ուկրաինայի Նիկոլաևի մարզի Վրադիևկայի շրջանում։ Հիմնադրվել է 1898 թվականին։
2001 թվականի տվյալներով Բոբրիկ գյուղում բնակվում էր 171 մարդ։ Բնակավայրը զբաղեցնում է 0,35 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Վրադիևկայի շրջանի բնակավայրեր Կատեգորիա:Ուկրաինայի գյուղեր Կատեգորիա:1898 թվականին հիմնադրված բնակավայրեր
Դին Արմսթրոնգ
Դին Արմսթրոնգ (Dean Armstrong, ), կանադացի դերասան և դերասանական վարպետության ուսուցիչ։
Վաղ կյանք
Արմսթրոնգը ծնվել է 1973 թվականի ապրիլի 24-ին Օուեն Սաունդ քաղաքում (Կանադա, Օնտարիո նահանգ)։ Հաճախել է Քինգսթոնի Քուինս համալսարան՝ ստանալով թատերական արվեստի աստիճան ։
Կարիերա
2000-2005 թվականներին նա նկարահանվել է «Showtime» հեռուստաալիքի «Մտերիմ ընկերներ» ԼԳԲՏ հանրահայտ հեռուստասերիալում, որտեղ նա խաղացել է գեյ-թմրամոլ Բլեյք Վիզեկիի դերը ։
2005 թվականին «Tick, Tick... Boom!» կանադական մյուզիքլի բեմադրությունում խաղացել է Ջոնի դերը ։
2011 թվականին Դանիելի դերը խաղացել է «Շրջադարձը այնտեղ չէ 4։ Արյունոտ սկիզբ» սարսափ ֆիլմում ։
Արտաքին հղումներ
Կատեգորիա:Դերասաններ Կատեգորիա:Կանադացի կինոռեժիսորներ Կատեգորիա:Կանադացի կինոդերասաններ Կատեգորիա:Դերասաններ այբբենական կարգով Կատեգորիա:Կանադացի դերասաններ Կատեգորիա:21-րդ դարի դերասաններ
Յուրայա Շելթոն
Յուրայա Շելթոն, ամերիկացի դերասան։ «Երիտասարդ դերասան» մրցանակի թեկնածու (2008 թվական)։
Վաղ կյանք
Ծնվել է Դալասում, Տեխաս նահանգում, մանկությունը անց է կացրել Ալաբամա նահանգի Մանգոլիա Սփրինգ փոքր քաղաքում ։ Դեռահաս տարիքում զբաղվել է ընդհանուր մենամարտերով ։
Կարիերա
2016 թվականին ստացել է գլխավոր դեր «Ռազմիկների դարպասները» մարտաֆիլմում, որի պրոդյուսերն էր Լյուկ Բեսոնը ։ Մոտավորապես նույն ժամանակ Շելթոնը հանդես եկավ Disney Channel-ի « Աղջիկը ճանաչում է աշխարհը » հեռուստասերիալում՝ Ջոշուա Մեթյուսի դերում ։
2019 թվականին նկարահանվել է « Ալյասկայի որոնումներում » փոքր հեռուստասերիալում, որը Ջոն Գրինի համանուն վեպի էկրոնիզացիան է ։
Ծանոթագրություններ
Կատեգորիա:Ամերիկացի տղամարդ կինոդերասաններ Կատեգորիա:Ամերիկացի տղա երեխա դերասաններ Կատեգորիա:Ամերիկացի դերասաններ Կատեգորիա:Ամերիկացիներ Կատեգորիա:Տղամարդիկ Կատեգորիա:Կինոդերասաններ Կատեգորիա:Դերասաններ Կատեգորիա:21-րդ դարի ամերիկացի դերասաններ
Ֆրանկ-Հերցի փորձ
Ֆրանկի և Հերցի փորձը, փորձ, որը հանդիսանում է ատոմի ներքին էներգիայի դիսկրետության ապացույց: Կատարվել է 1913 թվականին Ջեյմս Ֆրանկի և Գուստավ Հերցի կողմից:
Նկարում ցուցադրված է փորձի սխեման: K կաթոդին և C1 էլեկտրավակուումային խողովակին, որը լցված է սնդիկի (Hg) գոլորշիներով, տրվում է պոտենցիալների V տարբերություն, ինչի հետևանքով էլեկտրոնները արագանում են և նկատվում է վոլտ-ամպերային բնութագիր: C2 ցանցին և А անոդին տրվում է կասեցնող պոտենցիալների տարբերություն: I տիրույթում արագացված էլեկտրոնները բախվում են սնդիկի ատոմների հետ II տիրույթում:Եթե էլեկտրոնի էներգիան բախումից հետո դեռ բավականաչափ մեծ է, որպեսզի հաղթահարի կասեցնող III տիրույթի պոտենցիալների տարբերությունը, ապա նա կհասնի անոդին: Հետևաբար Г ամպերաչափի ցուցմունքը կախված է բախման հետևանքով էլեկտրոնի կորցրած էնրգիայից:
Փորձում ուսումնասիրվում էր I հոսանքի ուժի աճը, երբ արագացնող լարումը մեծացնում ենք մինչև 4.9 Վ: Այսինքն էլեկտրոնները, որոնք ունեն Е < 4,9 էՎ էներգիա, առաձգական բախվում են սնդիկի ատոմներին և ատոմների էներգիան չի փոխվում: Երբ V = 4,9 Վ (նաև 9.8 Վ, 14.7 Վ արժեքների դեպքում) հոսանքի ուժի կտրուկ անկում է նկատվում: Սրանից կարելի է ենթադրել, որ լարման տվյալ արժեքների դեպքում ատոմենրի հետ բախումը ոչ առաձգական է, այսինքն էլեկտոնի էներգիան բավարար է սնդիկի ատոմին գրգռելու համար: 4.9 էՎ-ին պատիկ էներգիաների դեպքում էլեկտրոնները կարող են ոչ առաձգականորեն բախվել ատոմների հետ մի քանի անգամ:
Այսպիսով, Ֆրանկի և Հերցի փորձը ցույց տվեց, որ ատոմի կողմից կլանված էներգիայի սպեկտրը ընդհատ է: Նվազագույն քանակը (էլեկտրամագնիսկան դաշտի քվանտ), որը կարող է սնդիկի ատոմը կլանել հավասար է 4.9 էՎ.-ի: Սնդիկի ատոմի ճառագայթած ալիքի երկարության λ = 253,7 նմ արժեքը երբ V > 4,9 Վ, համապատասխանում էր Բորի երկրորդ կանխադրույթով ստացվող ալիքի երկարությանը՝ Արթուր Կոմպտոնը 1922-1923 թվականներին, կրկնելով Ֆրանկի ու Հերցի փորձը, հայտնաբերեց, որ V > 4,9 Վ դեպքում սնդիկի գոլորշիները արձակում են լույս ν = ΔE/h հաճախությամբ, որտեղ ΔE = 4,9 էՎ, իսկ h-ը Պլանկի հաստատունն է:
Այսպիսով, էլեկտրոնների հարվածի հետևանքով գրգռված սնդիկի ատոմը արձակում է 4.9 էՎ էներգիայով ֆոտոն և վերադառնում հիմնական վիճակ: 1925 թվականին Ֆրանկն ու Հերցը ստացել են Նոբելյան մրցանակ ատոմի և էլեկտրոնի բախման բացահայտման համար:
Արտաքին հղումներ
Կատեգորիա:Ֆիզիկական փորձեր Կատեգորիա:Քվանտային մեխանիկա
Աղտատ
Աղտատ, գյուղ Արևմտյան Հայաստանում, Խարբերդի վիլայեթի Օվաջիկի գավառակում ։
Պատմություն
Հին գյուղը կործանվել է երկրաշարժի պատճառով։
Սովորական լոր
Արտաքին տեսքը
Փետրավորումը գորշաշիկավուն է, գորշ ու բաց երկայնակի պտերներով, կուրծքը և որովայնը շիկավուն են, արուների կոկորդը գորշագույն է, աշնանը սպիտակ։ Էգերի կոկորդը սպիտակ է, կրծքի վրա ունեն մուգ բծեր։ Քաշը մինչև 130 գրամ։ Հայաստանում բնադրվող, չվող թռչուն է։ Լայն տարածված է լեռնային տափաստանների հացահատիկային և բանջարանոցային կուլտուրաների ցանքատարածություններում, ալպիական մարգագետիններում և փարթամ խոտաբույսերի դաշտերում։ Վերջին տասնամյակում տեսակի թվաքանակը նկատելիորեն նվազել է։
Աղտատ
Բնակչություն
XX դարի սկզբին ուներ 40 տուն՝ 400 հայ և 20 տուն՝ 120 քուրդ բնակչով։
Պատմամշակութային կառույցներ
Գյուղն ունեցել է Ս. Նշան անունով վանք։ Ըստ ավանդության վանքի կառուցումն ու գործունեությունը հսկել է անձամբ հայոց Տրդատ Գ թագավորը, իսկ Գրիգոր Լուսավորիչը պատարագել է։ Վանքը, ըստ վկայությունների, մնացել է երկրաշարժից փլված լեռան տակ
Սովորական լոր
Արտաքին հղումներ
Կատեգորիա:Հավանմաններ Կատեգորիա:Աֆրիկայի թռչուններ Կատեգորիա:Եվրոպայի թռչուններ Կատեգորիա:Կենտրոնական Ասիայի թռչուններ
Աղտատ
Կրթություն
Ս. Նշան վանքին կից գործել է դպրոց և գրադարան ։
Ծանոթագրություններ
Կատեգորիա:Արևմտյան Հայաստանի գյուղեր
Նովի Սվետ (գյուղ, Դոբրինսկի շրջան)
Նովի Սվետ (Новый Свет), գյուղ Ռուսաստանի Լիպեցկի մարզի Դոբրինսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լիպեցկի մարզի Դոբրինսկի շրջանի բնակավայրեր Կատեգորիա:1920 թվականին հիմնադրված բնակավայրեր
Թեոնեստ Բագոսորա
Թեոնեստ Բագոսորա (, - 25 սեպտեմբերի, 2021 թ), Ռուանդայի բանակի նախկին գնդապետ, որը Ռուանդայի հարցով միջազգային տրիբունալի կողմից ցմահ բանտարկության Է դատապարտվել 1994 թվականին ցեղասպանություն սանձազերծելու համար։ Պատկանում է խուտու ցեղին։
Կենսագրություն
Թեոնեստ Բագոսորան ծնվել է Ռուանդայի Կիսենյի նահանգի Գիչիե համայնքում՝ Ռուանդա-Ուրունդիում (այժմ Արևմտյան Ռուանդա նահանգում)։ 1964 թվականին ավարտել է Կիգալիի ռազմական ուսումնարանը՝ ստանալով երկրորդ աստիճանի լեյտենանտի կոչում, այնուհետև ուսումը շարունակել է Ֆրանսիայում։
Քանի որ Ռուանդայի նախագահ Ժյուվենալ Խաբիարիմանի կնոջ հեռավոր ազգականն էր, արագ առաջընթաց էր գրանցում ծառայության մեջ։ Եղել է Կիգալի բարձրագույն սպայական ուսումնարանի հրամանատարի տեղակալը, ավելի ուշ՝ Կանոմբեի ռազմական ճամբարի հրամանատարը։ 1992 թվականի հունիսին նշանակվել է Ռուանդայի պաշտպանության նախարարության ղեկավարներից մեկը։ Չնայած 1993 թվականի սեպտեմբերի 23-ին զինված ուժերի շարքերից իր հեռացմանը, պաշտոնը պահպանել է մինչև 1994 թվականի հուլիսի իր փախուստը, որը պայմանավորված է եղել երկրի գրեթե ողջ տարածքում Ռուանդայի հայրենասիրական ճակատով, որը բաղկացած էր տուտսի ցեղի մարդկանցից։
Թաքնվել է Զաիրի Հանրապետությունում, այնուհետև տեղափոխվել Կամերուն, որտեղ 1997 թվականին ձերբակալվել է ռուանդացի քաղաքական գործիչ Անդրե Նտագերուրայի հետ միասին, որից հետո տարվել է Արուշա։
Ցեղասպանության մեղադրանքներ
2008 թվականի դեկտեմբերի 18-ին Ռուանդայի միջազգային տրիբունալը Թեոնեստ Բագոսորին ցմահ ազատազրկման է դատապարտել՝ ցեղասպանության, ռազմական հանցագործությունների և մարդկության դեմ հանցագործությունների համար։ Տրիբունալը պարզել է, որ այն բանից հետո, երբ 1994 թվականի ապրիլի 6-ին ավիավթարում զոհվել է նախագահ Խաբիարիմանան, Բագոսորան լիովին բռնազավթել է երկրի քաղաքական և ռազմական իրադրության վերահսկողությունը, հետևաբար պատասխանատվություն է կրել դրանից հետո տեղի ունեցած իրադարձությունների համար ։ Բագոսորան նաև ճանաչվել է «Ինտերհամվե» աշխարհազորի կազմակերպիչ ։
Արտաքին հղումներ
Կատեգորիա:Ռուանդա Կատեգորիա:Ցեղասպանություն Կատեգորիա:Քաղաքական գործիչներ Կատեգորիա:Անձինք ըստ քրեական մեղադրանքի